SARL-NUUS SONDAG 8 APRIL 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. U nuusleser is 
(naam en roepsein), op 145,725 MHz vanuit Pretoria, met herleidings op 7,066 
en 38,695 MHz ESB. (Ander nuuslesers verander soos toepaslik.) 


IN DIE NUUS VANDAG: 


SARL SE JAARLIKSE TOEKENNINGSDINEE MOET NIE MISGELOOP 
WORD NIE 3DAOFC SWAZILAND DX-PEDISIE NUWE 50 MHz AMA DIG- 
TTALE SARL DX-REKORD 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL SE JAARLIKSE TOEKENNINGSDINEE MOET NIE MISGELOOP 
WORD NIE 


Die gasspreker by vanjaar se SARL toekenningsdinee is dr. Andrew Collier, 
Bestuurder, Golf- en Ruimteplasma-groep by die Hermanus Magnetiese Obser- 
vatorium en 'n senior lektor aan die Universiteit van KwaZulu-Natal. Hy sal 
oor Suid-Afrika se deelname aan wetenskaplike werk in Antarktika praat. Die 
aanbieding sal goed geillustreer wees met verskeie asemrowende foto s en sal vir 
almal van belang wees. Met sy aanvaarding van die uitnodiging om die rede te 
lewer het Dr. Collier opgemerk dat die aanbieding lig op die wetenskap sal wees 
met baie prentjies. 


Elke persoon wat die dinee bywoon sal deelneem aan die uitloot van `n groot 
aantal pryse, wat `n dubbelband mobiele senderontvanger insluit, die Yaesu 
FTM-1OR. Dit word deur Verstay geborg. 


Die FTM-1OR is kompak en het `n afhaalbare water- en stofdigte voorpaneel, 
wat besonderse steun aan buitemuurse aktiwiteite verleen. Die afhaalbare voor- 
paneel kan van die senderontvanger afgehaal en met die magnetiese montering 
aan `n plat metaaloppervlak vasgesit word. Die mikrofoon en DVP-knop koppel 
op die voorpaneel. 

Die SARL toekenningsdinee is die hoogtepunt van die SARL Nasionale Konven- 
sie. Dit vind alles van 20 tot 22 April in Pinetown plaas. Registreer vir die 
konvensie en dinee deur www.sarl.org.za te besoek. Volg die skakel vanaf die 
hoofblad of skakel Mariska by 011 675 2393. 


3DAO0FC SWAZILAND DX-PEDISIE 


Pierre, ZS6A, sal as 3DAOFC aktief wees te Hawane in KG53MS tot Maanda- 
gaand 9 April 2012. Hy sal die ON4KST DX-groep monitor vir aktiwiteit 
en om skedules te reël. Luister vir Pierre op 50,200 MHz in die oggende vir 
meteoorstrooiing- of tropo-@SOs. In die middae sal hy konsentreer op TEP/F2- 
openinge na Europa en elders. Hy sal werk op ESB-, GG- en WSJ'T-modusse. 


NUWE 50 MHz AMA DIGITALE SARL DX-REKORD 


Op 4 April 2012 het Derek Gravette, ZS5Y, `n nuwe 50 MHz AMA rekord 
opgestel met Mike Staal, KOMYC, met die JT65a digitale modus. 


JT65, wat in laat 2003 ontwikkel en vrygestel is, is bedoel vir uiters swak maar 
stadig variërende seine, soos wat voorkom op tropo-strooiing en AMA-paaie. 
Dit kan seine wat baie desibel onder die ruisvloer lê, dekodeer en kan amateurs 
dikwels in staat stel om inligting uit te ruil, selfs al is geen sein met die oor 
hoorbaar nie. JT65A is 'n sub-modus' wat vir terrestriële HF kommunikasie 
aangepas is. 


Veels geluk aan Derek en Mike. 


REGISTRASIE VIR DIE SA AMSAT SE RUIMTESIMPOSIUM OPEN 
MAANDAG 


Besonderhede van SA AMSAT se ruimtesimposium, wat op Saterdag 12 Mei 
by die Universiteit van KwaZulu-Natal gehou sal word, is nou beskikbaar op 
www.amsatsa.org.za. Die tema van die simposium is 50) jaar van amateursatel- 
liete, om die lansering van Oscar 1 vyftig jaar gelede te herdenk. 


Die program het aanbiedings wat `n wye bereik van onderwerpe dek. Dit 
sluit verskeie aanbiedings in oor KLETSKous SA AMSAT se CubeSat, wat 
die konstruksie van die raam, transponeerder en aanboord-beheer en teleme- 
triestelsels insluit. Ander aanbiedings sluit in, satellietsporing en antennebe- 
heerstelsels, lesse geleer uit SambandilaSat- en die CubeSat-programme by die 
Kaapse Skiereiland Univeriteit van Tegnologie, waarvan die eerste satelliet wat 
'n 20 meter baken insluit, binnekort gelanseer sal word, ruimte-aktiwiteite by die 
Durban Universiteit van Tegnologie en `n aanbieding oor hoe die SKA-perseel 
'n RF-vrye sone word en nogtans radio- en TV-—dienste bied aan persone wat 
in die gebied woon. 


Registreer nou en kry voordeel as een van die vroeë registreerders. Alle beson- 
derhede is beskikbaar op www.amsatsa.org.za. 


GEEN BESLUIT OOR DIE VIERKANTE KILOMETER OPSTELLING 
(SKA) SE PERSEEL NIE 


Suid-Afrikaners sal tot tenminste die middel van Mei moet wag voordat daar 
besluit word of die SKA in Suid-Afrika of in Australië geplaas gaan word. 


Lede van die SKA-organisasie het op 4 April in Amsterdam bymekaar gekom 
vir hulle eerste algemene vergadering. Hulle het kennis geneem van die ver- 
slag van die advieskomitee vir SKA-perseelseleksie en die daarbygaande kom- 


mentaar. Hierdie dokumente is na die algemene vergadering verwys deur die 
SKA-organisasie se Raad, wat verlede maand in die VK vergader het. 


Die lede wil graag met die seleksieproses voortgaan en besef dat daar verkieslik 
`n inklusiewe benadering tot die SKA gevolg moet word. Hulle merk op dat dit 
belangrik is om die waarde van die belegging gemaak deur beide kandidaatlande, 
te maksimaliseer. '`'n Klein wetenskaplike werkgroep is gestig om moontlike 
implementeringsopsies wat dit sal bereik, te ondersoek. Die werkgroep sal in 
Mei terug rapporteer. 


By 'n onlangse mediakonferensie het die Minister van Wetenskap en Tegnologie, 
Naledi Pandor, gesê dat om die SKA tussen Suid-Afrika en Australië te deel, 
nie `n moontlikheid is nie. Sy het gesê Suid-Afrika is gereed om gasheer te wees 
vir die SKA. In kommentaar op die besluit van die algemene vergadering het 
die minister gesê dat sy teleurgesteld is met die vertraging en dat sy hoop dat 
die SKA-organisasie in die eerste helfte van 2012 `n besluit sal neem en dat die 
besluit in ooreenstemming met die beste wetenskaplike uitkoms sal wees. 


AMATEURRADIOBOEKE BY DIE SARL NASIONALE KONVENSIE 


'n Aantal amateurradioboeke sal by die SARL Nasionale Konvensie te koop 


aangebied word. Dit sluit hardebandeksemplare van die 2012 ARRL Handbook? 
en die “ARRL Antenna Book? in. U kan nou boeke bestel, aanlyn betaal en die 
boeke by die nasionale konvensie ontvang. Besonderhede van beskikbare boeke 
is te vinde op www.amateurradio.org.za. Betaling by die nasionale konvensie 
sal slegs met kontant kan wees, geen ander fasiliteite is beskikbaar nie. 


AFSTERWE VAN ERNEST WILKINSON 


Dit is met spyt dat ons die afsterwe op 10 Maart van Ernest J. Wilkinson, 
aankondig. Hy is die uitvinder van die die “Wilkinson Combiner', 'n apparaat 
wat bestaan uit twee kwartgolf stompe (stubs) and `n weerstand. Dit het die 
vermoë om twee REF-seine te kombineer in een sein met dubbel die drywing, en 
ook andersom, om een sein te verdeel in twee gelyke dele. 


Daar is feitlik geen ander naam wat so dikwels in die mikrogolfnywerheid gebruik 
word nie. In enige mikrogolftydskrif of konferensie, verloor `n mens gou tred met 
hoeveel keer Wilkinson se naam genoem word. 


KLUBNUUS 


Die Kempton Park Amateurradio Tegniese Vereniging (K.A.R.T.S), ZS6KTS, 
het hulle algemene jaarvergadering op 10 Maart 2012 te Impala Voortrekkersaal, 
Rooibosstraat, Allen Grove, Kempton Park, gehou. Op hierdie vergadering is 
die volgende ampsdraers verkies: Voorsitter: Nico van Rensburg - ZS6@L On- 
dervoorsitter: Renier Burger - ZS6HOT Sekretaris: Corrie De Beer - ZS6CDB 
Tesourier: Barry Els - ZS6OY Bykomende gewone lede: Celeste Searle - ZS6ONS 
Clive Reeks - ZS6BT Vivian Dold - ZS6VD (Tegnies) 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak laag gaan wees. Daar 
is tans slegs klein, stabiele sonvlekke vanaf die aarde sigbaar. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 54. 


Al die DX-bande van 20 tot 10 m gaan pret wees, met 15 m wat die 
beste openinge gaan oplewer met 10 m net 'n kortkop agter. Besoek gerus 
www.spaceweather.co.za vir meer inligting. 


DAGBOEK VAN GEBEURE 9 April - Registrasie vir die SA AMSAT se ruimte- 
simposium open. 6 tot 9 April - Western Cape Antigue Wireless Association 
Ekspo naby Stanford, skakel met John, ZS1WJ, op 082 673 5337 vir meer inligt- 
ing. 9 April - 3DAOFC Swaziland DX-Pedisie nog tot vanaand 20 tot 22 April 
- SARL Konvensie in Pinetown. 12 Mei - SA AMSAT se Ruimtesimposium, 
besoek www.amsatsa.org.za.vir besonderhede en registrasie. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Fritz, ZS6SF. 


Dankie dat u geluister het, 73. 
/EX 


